CONCURS ""UN LEMA PER A LA UA"" - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/4800)
  + [Valencià](/va/acuerdo/4800)






Selector de idioma

Leer

* [Español](/es/acuerdo/4800)
* [Valencià](/va/acuerdo/4800)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONCURS ""UN LEMA PER A LA UA""[Butlletí Oficial Universitat d'Alacant](/ca/Publicacion)
========================================================================================

Secretaria General

Butlletí Oficial Universitat d'Alacant





CONCURS ""UN LEMA PER A LA UA""

Data d'aprovació
:   18/07/2018

Data de publicació
:   19/07/2018

Òrgan competent
:   Vicerectora d'Estudiants i Ocupació

Secció
:   CONVOCATÒRIES I CONCURSOS

* [Ver acuerdo en formato **PDF**](/pdf.asp?pdf=4800.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/4800)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/4800)
  + [Compartir acuerdo en 

    X](https://twitter.com/intent/tweet?via=UA_Universidad&text=CONCURS ""UN LEMA PER A LA UA""&url=https://www.boua.ua.es/va/acuerdo/4800)

**Títol:** CONCURS ""UN LEMA PER A LA UA""

**Secció:** CONVOCATÒRIES I CONCURSOS

**Òrgan:** Vicerectora d'Estudiants i Ocupació

**Data d'aprovació:** dimecres, 18 de juliol de 2018

CONCURS “UN LEMA PER A LA UA”

BASES

La Universitat d’Alacant invita tota la comunitat universitària a participar en el concurs «Un lema per a la UA».

1. LEMA

El LEMA ha de servir per a identificar, fer visible i sintetitzar, en un màxim de sis paraules, el que representa la UA per a les persones que hi estudien i treballen.

2. PARTICIPANTS

Hi podran participar, a títol individual, estudiants, col·lectiu Alumni UA, personal docent i investigador i personal d’administració i serveis de la Universitat d’Alacant. En queden exclosos els membres del jurat.

Els participants podran ser requerits perquè acrediten la vinculació amb la Universitat d’Alacant.

3. TÈCNICA/REQUISITS

Cada concursant podrà presentar un màxim de dos LEMES, redactats en valencià o castellà, amb un màxim de sis paraules.

Els lemes presentats hauran de ser originals i de creació pròpia, i no haver sigut premiats en altres concursos.

El jurat podrà desestimar els LEMES que incomplisquen aquests requisits o que vagen contra l’esperit de l’Estatut de la UA.

4. FORMA DE PRESENTACIÓ

Caldrà presentar els LEMES de manera electrònica, a través del formulari habilitat en la pàgina web del Gabinet del Rector.

<http://web.ua.es/va/r-institucionals/relaciones-institucionales/accions-institucionals/accions-institucionals.html>

En aquest formulari caldrà emplenar els camps següents: nom i cognoms de l’autora o autor, telèfon, correu electrònic, pseudònim, LEMA i explicació d’aquest. Les dades personals quedaran ocultes i no seran conegudes fins després de la resolució del jurat.

D’acord amb el que disposa la legislació vigent en matèria de protecció de dades, us comuniquem que la Universitat d’Alacant tractarà les dades aportades en la presentació d’obres en el concurs «Un lema per a la UA» amb la finalitat de gestionar aquest concurs.

En el marc dels tractaments esmentats, les vostres dades no se cediran a tercers llevat d’obligació legal.

Us informem que podeu exercir els vostres drets en relació amb el tractament de les vostres dades personals mitjançant una sol·licitud adreçada a la Gerència de la Universitat en el Registre General de la Universitat d’Alacant, presencialment en les oficines de registre de la Universitat, o bé a través de la seu electrònica

([http://seuelectronica.ua.es](https://seuelectronica.ua.es/va/index.html)),

segons estableix la Llei 39/2015, d’1 d’octubre, del procediment administratiu comú de les administracions públiques.

Podeu consultar la informació addicional i detallada sobre protecció de dades i la política de privadesa en l’enllaç següent:

<https://web.ua.es/va/r-institucionals/relaciones-institucionales/accions-institucionals/informacio-ampliada-sobre-proteccio-de-dades-personals-en-el-concurs-un-lema-per-a-la-ua.html>

5. TERMINI DE LLIURAMENT

El termini de presentació dels LEMES estarà obert des de les 9.00 h de l’endemà de publicar-se les bases del concurs fins a les 23.59 h del dia 14 de setembre de 2018.

6. JURAT

Estarà constituït per:

- La vicerectora d’Estudiants i Ocupació, o persona en qui delegue, que actuarà com a presidenta.

- La directora del Secretariat d’Ocupació i Suport a Estudiants.

- Una o un representant de la Unitat de Comunicació.

- Una o un representant del Consell d'Estudiants.

- Una o un representant del Gabinet del Rector, que exercirà de secretària o secretari de la comissió .

7. PREMI

Es concedirà un únic premi que consistirà en una tauleta electrònica i un diploma acreditatiu. El jurat podrà declarar desert el concurs. Les decisions del jurat seran inapel·lables.

La decisió del jurat serà publicada en la pàgina web del Vicerectorat d’Estudiants i Ocupació, a partir del dia 20 de setembre de 2018.

La dotació del premi serà sufragada amb càrrec a l'orgànica 5011 del pressupost d'activitats del Servei d'Informació a l'Alumnat.

8. LLIURAMENT DEL PREMI

El lliurament del premi tindrà lloc en l’acte d’inauguració de la benvinguda a la Universitat, prevista per al dia 25 de setembre de 2018.

9. DRETS DE REPRODUCCIÓ / PROPIETAT

La propietat del LEMA premiat serà cedida a la Universitat d’Alacant, que es reserva el dret de reproducció a través dels formats i dels mitjans que considere oportuns.

La Universitat d’Alacant es reserva el dret d’adaptar el LEMA guanyador per al seu ús en qualsevol de les llengües utilitzades en el web institucional.

10. ACCEPTACIÓ DE LES BASES

La participació en aquest concurs implica l’acceptació d’aquestes bases.

11. OBSERVACIONS FINALS

Qualsevol cas no previst en aquestes bases serà resolt pel jurat.

Alacant, 18 de juliol de 2018

La vicerectora d’Estudiants i Ocupació

Nuria Grané Teruel





[Carretera Sant Vicent del Raspeig s/n  
03962 Sant Vicent del Raspeig - Alacant  
 Tel. 31 604 0441 - Fax 39 710 0106](https://www.google.es/maps/@86.202379,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12169&trk=tyah&trkInfo=tarId%4G2325048448149%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)